Hľadanie Náhrady Trifedu pre Liečbu Suchého Kasľa u Detí
Dobry den, 

Prosim Vas ake lieky podavat na zaciatku choroby 2,5 rocneho dietata...ked zacina suchy, dusivy kasel a nie je mozne ho zmenit na vlhky kasel... Skusala som stoptusin, na hlieny hedelix, mucosolvan junior, solmucol ...ale zabera len trifed zltym..je nieco rovnako silné ako trifed? D.
Dobrý deň,
ďakujeme za Vašu otázku.
Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Na symptomatickú liečbu suchého dráždivého kašľa, je vhodné voliť prípravky ktoré sa zaraďujú do skupiny antitusík (liečivá tlmiace kašeľ).Tam patria všetky prípravky, ktoré obsahujú liečivá ako butamirát, dextrometorfán, oxeladín, levodropropizín, kodeín. Expektoranciá (ako napr. hedelix, mucosolvan, solmucol) podporujú vykašliavanie skvapaľneného hlienu. Kombináciou liečiv zo skupiny antitusík vzniká riziko nahromadenia hlienov a následny vznik bronchospazmu v dôsledku tlmenia reflexu kašla antitusikami.
Pokiaľ má Vaše dieťa suchý dráždivý kašeľ, je potrebné podávať lieky zo skupiny antitusík. Nie vždy totiž musí suchý dráždivý kašeľ prejsť do produktívneho kašľa. Na liečbu suchého kašľa je pre 2,5 ročné dieťa vhodný
Tussin
. Dávkovanie je podľa hmotnosti dieťaťa. Kvapky sa užívajú s čajom, vodou alebo ovocnou šťavou po jedle. Príslušné množstvo roztoku sa odkvapká do minimálne 100 ml tekutiny.
Ďalšou možnosťou je sirup Robitussin Junior, pre deti na suchý kašeľ s dextromethorphanom. Deti od 2 rokov užívajú 5 ml každé 4 hodiny.
Ako doplnková liečba je vhodný aj sirup s obsahom
islandského lišajníka
. Obsahuje množstvo slizovitých látok tvoriacich ochranný povlak, ktorý znižuje citlivosť na vonkajšie dráždivé faktory. Obsah ochranného povlaku uľahčuje prehĺtanie a znižuje reflex kašľa. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku. Odporúčané dávkovanie je 5 ml sirupu 1-2 krát denne.
Liek Trifed žltý je viazaný lekárskym predpisom, preto s takýmto zložením nie je voľnopredajná náhrada.
Pri kašli sa odporúča pravidelne vetrať priestory a zvlhčovať vzduch napríklad pomocou difúzera a taktiež dbať na dostatočný pitný režim.
Keďže z Vašej otázky nie je jasné ako dlho už kašeľ trvá, vzhľadom na množstvo použitých liekov Vám odporúčam návštevu pediatra, ktorý vyšetrí zdravotný stav Vášho dieťaťa.
Prajem všetko dobré.
S pozdravom
Mgr. Emma Halás Haluščíková